Eesti Politsei Spordiliidu president Kalle Laanet avaldas avasõnu lausudes heameelt selle üle, et masu pole suutnud murda Eesti Politsei Spordiliidu püha üritust  ning tänas kõiki, kes traditsiooni jätkumisele oma õla alla on pannud. "Kõige olulisem jõustruktuurides töötavate inimeste puhul on see, et ühtmoodi terved ja treenitud oleksid nii füüsiline kui ka vaimne pool. Mul on hea meel tõdeda, et oleme suutnud oma osalejaskonda võrreldes esimeste mängudega kasvatada. See näitab, et sport on jõustruktuurides au sees. Meie inimesed näevad igapäevaselt vaeva selle nimel, et oma võimeid arendada ja end ületada. Ei ole välistatud, et tulevikus võtab võistlus ka  rahvusvahelised mõõtmed ja järgnevatele mängudele ootame osalema kolleege, sõpru naaberriikidest," Lisas Laanet.